[{"text_idx": "#000000", "text": "Pencampwriaeth Bara Brith y Byd"}, {"text_idx": "#000002", "text": "Gwahoddir pobyddion brwd o bedwar ban byd i gyflwyno eu fersiwn nhw o un o gacennau enwocaf o Gymru, fel rhan o Bencapwriaeth Bara Brith y Byd Creision Jones sydd i\u2019w chynnal yn mis Tachwedd yn Llandudno."}, {"text_idx": "#000004", "text": "\u201cMae cyd-weithio gyda\u2019r Ffair yn gwneud synnwyr,\u201d meddai Geraint Hughes, cyd-berchennog Creision Jones. \u201cMae\u2019n un o farchnadoedd bwyd Nadolig amlycaf Cymru, a bydd modd i bobyddion ddod a\u0302\u2019u Bara Brith ar y dydd Iau, Tachwedd 17eg, a chael cyfle i fwynhau atyniadau\u2019r Ffair yr un pryd. Bydd ein panel o feirniaid uchel eu parch yn penderfynu ar y Bara Brith Gorau yn y Byd ar y dydd Gwener canlynol.\u201d"}, {"text_idx": "#000005", "text": "Gall ymgeiswyr hefyd ddanfon eu Bara Brith i\u2019r Pencampwriaeth drwy ddanfon i un o nifer o fannau codi fydd ar gael ar draws Cymru, neu drwy\u2019r post, gan y disgwylir ddiddordeb o bell ac agos."}, {"text_idx": "#000006", "text": "\u201cRydym yn disgwyl ceisiadau yn lythrennol o bob cwr o\u2019r Byd, gyda pobyddion o Siapan eisioes wedi mynegi diddordeb mewn cystadlu,\u201d nododd Geraint Hughes. \u201cDydi hyn ddim yn syndod mewn gwirionedd pan rydach chi\u2019n meddwl pa mor boblogaidd yw Bara Brith, mae\u2019n un o drysorau bwyd Cymru.\u201d"}, {"text_idx": "#000008", "text": "\u201cRydym wedi penderfynu cadw\u2019r meini prawf mor eang a\u0302 phosib er mwyn annog amrywiaeth,\u201d esboniodd Tegwen Morris, \u201cer gallai hynny wneud ein tasg yn anoddach. Byddwn yn gofyn i bawb sy\u2019n ceisio gynnwys darn o bapur gyda rhestr o gynhwysion ei Bara Brith arno, gan y bydd yn helpu\u2019r broses feirniadu.\u201d"}, {"text_idx": "#000010", "text": "\u201cPa ffordd well i godi proffil un o\u2019n cynnyrch bwyd Cymreig mwyaf eiconig na thrwy gynnal Pencampwriaeth Bara Brith y Byd Cresion Jones,\u201d meddai Jim Jones, Rheolwr Gyfarwyddwr Go North Wales, a barato\u0302dd blog yn ddiweddar ar Bara Brith i dwristiaid o dramor. \u201cBydd y digwyddiad yn siwr o\u2019n helpu ni i allu hyrwyddo ein cynnig ardderchog o fwyd a diod i ymwelwyr yn yr ardal.\u201d"}, {"text_idx": "#000012", "text": "\u201cNid yn unig bydd yr enillydd yn cipio\u2019r teitl anrhydeddus o Bencampwr Pobi Bara Brith y Byd, sydd gyda llaw yn llawer mwy o gamp na ennill y \u2018Great British Bake Off\u2019\u201d, meddai Geraint Hughes, \u201cbydd o neu hi yn cael y cyfle o weld ei bara birth nhw\u2019n bersonol yn cael ei gynhyrchu gan grefftwyr pobi Bodnant i\u2019w werthu i\u2019r cyhoedd.\u201dBydd angen i bobyddion sydd am gystadlu gofrestru o flaen llaw erbyn hanner nos, nos Sadwrn Tachwedd 12fed, drwy e-bostio blas@madryn.co.uk neu ffonio 01758 701380. Cwmni Creision Jones fydd yn gweinyddu a chydlynu\u2019r Pencampwriaeth, a gellir derbyn y newyddion diweddaraf ar ei gwefan neu o\u2019i cyfrif trydar @JonesoGymru"}]